வணிகம் மற்றும் தொழில்துறை அமைச்சகம்
உலகளாவிய சிறுதானிய  மாநாட்டுக்கு ஏபிஇடிஏ ஏற்பாடு
பிரதமர் திரு நரேந்திர மோடியின் தொலைநோக்குப் பார்வையின் கீழ், இந்தியாவில் இருந்து சிறுதானிய ஏற்றுமதியை ஊக்குவிக்கவும், உற்பத்தியாளர்களுக்கு சந்தை இணைப்பை வழங்கவும், மத்திய அரசின் வர்த்தகம் மற்றும் தொழில்துறை அமைச்சகத்தின் வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி மேம்பாட்டு ஆணையம் ஏபிஇடிஏ, இன்று புதுதில்லி புசா சாலையில் உள்ள என்ஏஎஸ்சி வளாகத்தின் சுப்பிரமணியம் மண்டபத்தில் உலகளாவிய சிறுதானிய  மாநாட்டுக்கு ஏற்பாடு செய்துள்ளது.
இம் மாநாட்டிற்கு நாட்டின் பல்வேறு பகுதிகளில் இருந்து சுமார் 100 இந்திய சிறுதானிய கண்காட்சியாளர்கள் மற்றும் அமெரிக்கா, ஐக்கிய அரபு எமிரேட்ஸ், குவைத், ஜெர்மனி, வியட்நாம், ஜப்பான், கென்யா, மலாவி, பூட்டான், இத்தாலி மற்றும் மலேசியா போன்ற பல்வேறு நாடுகளில் இருந்து சுமார் 100 சர்வதேச கொள்முதலாளர்கள் அழைக்கப்பட்டுள்ளனர். இந்த மாநாடு பங்கேற்பாளர்களிடையே வர்த்தகம் மற்றும் தொடர்பிற்கான சிறந்த வாய்ப்பை வழங்குகிறது. இந்த மாநாட்டில் நூறு விதமான சிறுதானிய வகைகளை காட்சிப்படுத்தும் கண்காட்சிக்கும் ஏற்பாடு செய்யப்பட்டுள்ளது. அனைத்து சிறுதானிய கண்காட்சியாளர்களின் விவரங்களும் டிஜிட்டல் முறையில் காட்சிப்படுத்தப்பட்டுள்ளன, இதன் மூலம் இறக்குமதியாளர்கள் இந்திய சிறுதானிய உற்பத்தியாளர்களின் பட்டியலில் இருந்து நேரடியாக அவற்றைப் பெறலாம். மெய்நிகர் வர்த்தகக் கண்காட்சி வருடத்தின் 365 நாட்களும் செயல்படும்.
இதில், விளக்கக்காட்சிகள் உள்பட தொடர்ச்சியான தகவல் அமர்வுகள் இடம்பெறும். இந்த அமர்வுகள் சிறுதானியங்கள் மற்றும் அவற்றின் மதிப்பு கூட்டப்பட்ட பொருட்கள், செயலாக்கம், பேக்கேஜிங் மற்றும் ஏற்றுமதி திறன் ஆகியவற்றின் பல்வேறு அம்சங்களில் கவனம் செலுத்தும், கண்காட்சியாளர்கள் மற்றும் வாங்குபவர்களுக்கு மதிப்புமிக்க நுண்ணறிவுகளை வழங்கும்.
இந்நிகழ்ச்சி சிறுதானிய தொழிலில் குறிப்பிடத்தக்க தாக்கத்தை உருவாக்கும் என்று எதிர்பார்க்கப்படுகிறது, மேலும் உலக சந்தையில் அதன் வளர்ச்சி மற்றும் மேம்பாட்டை அதிகரிக்கும் என எதிர்பார்க்கப்படுகிறது. இந்த மாநாடு, சர்வதேச மற்றும் தேசிய வாங்குவோர், ஏற்றுமதியாளர்கள், முற்போக்கு விவசாயிகள், சிறுதானிய உழவர் உற்பத்தியாளர் அமைப்புகள் ஆகியவற்றுக்கு இடையேயான சந்திப்புகளுக்கு வாய்ப்பு ஏற்படுத்தி, மதிப்பு கூட்டப்பட்ட தயாரிப்புகளுக்கான ஏற்றுமதி வாய்ப்புகளை ஆராய்வதற்கான ஒரு தளத்தை வழங்கியது.
2021-22 ஆம் ஆண்டில் இந்தியாவின் சிறுதானிய ஏற்றுமதி 64 மில்லியன் அமெரிக்க டாலர்கள். 2023 ஏப்ரல் முதல் டிசம்பர் வரையிலான காலகட்டத்தில் சிறுதானிய ஏற்றுமதியில் கடந்த ஆண்டு இதே காலகட்டத்துடன் ஒப்பிடுகையில் 12.5% அதிகரித்துள்ளது. 2011-12ல் அமெரிக்கா, ஆஸ்திரேலியா, ஜப்பான், பெல்ஜியம் போன்ற நாடுகள் முக்கிய இறக்குமதி நாடுகளாக இருந்த நிலையில், தற்போது, நேபாளம் ,ஐக்கிய அரபு அமீரகம், சவுதி அரேபியா ) ஆகிய நாடுகளுக்கும் ஏற்றுமதி விரிவுபடுத்தப்பட்டுள்ளது. கென்யா, பாகிஸ்தானும் கடந்த பத்தாண்டுகளில் இந்தியாவின் சாத்தியமான இறக்குமதி இடங்களாக இருந்தன. லிபியா, துனிசியா, மொராக்கோ, இங்கிலாந்து, ஏமன், ஓமன் மற்றும் அல்ஜீரியா ஆகியவை இந்தியா தினை ஏற்றுமதி செய்யும் முதல் பத்து இடங்களில் உள்ள நாடுகளாகும். இந்தியா உலகம் முழுவதும் 139 நாடுகளுக்கு சிறுதானியங்களை ஏற்றுமதி செய்து வருகிறது. இந்திய சிறுதானியங்களின் மதிப்பு கூட்டப்பட்ட பொருட்களின் ஏற்றுமதியும் உலகம் முழுவதும் பரவியுள்ளது.
இன்று இந்தியா, சிறுதானியங்கள் மற்றும் அவற்றின் மதிப்பு கூட்டப்பட்ட பொருட்களின் உலகளாவிய விநியோகச் சங்கிலியில் உலகை வழிநடத்தும் திறனைக் கொண்டுள்ளது. GULFOOD 2023 இன் போது ஒரு பிரத்யேக சிறுதானிய அரங்கு அமைக்கப்பட்டது, இதில் ஸ்டார்ட் அப்கள், புதிய தொழில்முனைவோர், உழவர் உற்பத்தியாளர் அமைப்புகள் , ஏற்றுமதியாளர்கள், பெண் தொழில்முனைவோர் தங்கள் தயாரிப்புகளை காட்சிப்படுத்தினர்.
2025 ஆம் ஆண்டுக்குள் 100 மில்லியன் அமெரிக்க டாலர் இலக்குகளை அடைய ஒரு வலுவான உத்தியை ஏபிஇடிஏ வகுத்துள்ளது. சர்வதேச சிறுதானிய ஆண்டான 2023 இல், உலக சந்தையில் ஸ்ரீ அன்னா பிரபலமாக அறியப்படுகிறது. இந்திய சிறுதானிய ஆராய்ச்சி நிறுவனம் மற்றும் அந்தந்த மாநில வேளாண் பல்கலைக்கழகங்களுடன் இணைந்து ஏபிஇடிஏ 200 க்கும் மேற்பட்ட ஸ்டார்ட்-அப்களில் , அனைத்து வயதினருக்கும் ஏற்ற, சாப்பிடத் தயார் நிலையில் சமைக்கத் தயார் நிலையில் மற்றும் பரிமாறத் தயார் நிலையில் உள்ள தயாரிப்புகளை உருவாக்கியுள்ளன.
இந்தியா சிறுதானிய உற்பத்தியில் முதலிடத்தில் உள்ளது. ராஜஸ்தான், மகாராஷ்டிரா, கர்நாடகா, ஆந்திரப் பிரதேசம், மத்தியப் பிரதேசம் போன்ற முக்கிய மாநிலங்களில் உற்பத்தி செய்யப்படும் சிறுதானியங்களால் நாடு வளம் பெற்றது. இந்தியா 17.96 மில்லியன் மெட்ரிக் டன் சிறுதானியங்களை உற்பத்தி செய்தது. மத்திய அரசும் அதன் தேசிய உணவு பாதுகாப்பு இயக்கத்தின் ஒரு பகுதியாக சிறுதானிய உற்பத்தியை ஊக்குவித்து வருகிறது. இந்த காரணிகளின் விளைவாக, இந்தியாவில் உற்பத்தி வரும் ஆண்டுகளில் தொடர்ந்து அதிகரிக்கும் என்று எதிர்பார்க்கப்படுகிறது.
IYOM 2023 இல் நாம் முன்னேறி வருவதால், தினை பீட்சா பேஸ், தினை ஐஸ்கிரீம்கள், ஐஸ்கிரீம் கோன்கள் மற்றும் கப்கள், தினை கேக்குகள் மற்றும் பிரவுனிகள், காலை உணவு தானியங்கள், பாரம்பரிய இந்திய தோசைகள் என பல்வேறு வகையான தினைகளின் மதிப்பு கூட்டப்பட்ட பொருட்களால் இந்தியா வளம் பெறுகிறது. போஹா, உப்மா, பாஸ்தா, நூடுல்ஸ் தினை பால், தேநீர், நுகர்வு தினை தேநீர் கோப்பைகள் மிகவும் சுற்றுச்சூழலுக்கு உகந்தவை, அவற்றை நேரடியாக உட்கொள்ளலாம் அல்லது தீவனம்/தீவனமாகப் பயன்படுத்தலாம்.
இந்த மாநாட்டில், இட்லி, தோசை, இடியப்பம், ரொட்டி, புட்டு, உப்மா, கஞ்சி, சப்பாத்தி, அப்பம், சேமியா உப்மா, பாஸ்தா, நூடுல்ஸ், மக்ரோனி, ரவை/சுஜி, மியூஸ்லி, உடனடி கலவைகள், போன்ற பல மதிப்பு கூட்டப்பட்ட பொருட்கள் விற்பனை செய்யப்படுகின்றன. காலை உணவுப் பொருட்களாக முட்டீ, அல்வா, அதிரசம், கேசரி, சத்தான உருண்டை, பாயாசம்/கீர் இனிப்புகள், வடை, பக்கோடா, முறுக்கு, பேல்பூரி, போளி, பப்பாளி, சாப்பிடத் தயார் ஃபிளேக்ஸ், பஃப்ஸ், தினை லட்டு, தினை ரஸ்க், ஆகியவற்றுடன், ரொட்டி, கேக், குக்கீகள், சூப் ஸ்டிக்ஸ், உண்ணக்கூடிய பிஸ்கட் கப், ஹெல்த் பார்கள், ஸ்ப்ரெட்கள், மஃபின்கள் போன்ற பேக்கரி பொருட்களும் சிறுதானியங்களைக் கொண்டு தயாரிக்கப்பட்டுள்ளன. இவை தவிர, பிரியாணி, பாலூட்டும் உணவுகள்/குழந்தைகளுக்கான உணவுகளும் இடம்பெறும்.
இந்தியாவின் சத்தான சிறுதானியங்களை உலகிற்குக் காட்டி, ஏற்றுமதியில் முன்னேற்றம் காண்பதற்கு சாதகமான தாக்கத்தை இந்த மாநாடு ஏற்படுத்தியுள்ளது. இந்தியாவை ஒரு முன்னணி உற்பத்தி நாடு என்ற நிலையில் இருந்து, ஏற்றுமதியில் முன்னணி நாடாக மாற்றுவதே இதன் நோக்கமாகும். நாடு முழுவதும் உள்ள கோடிக்கணக்கான இந்திய விவசாயிகளின் வளமான எதிர்காலத்திற்கு பங்களித்து, உணவு மற்றும் ஊட்டச்சத்து பாதுகாப்பை அடைய , சிறுதானியங்களின் மகிமையை உலக நுகர்வோரிடம் கொண்டு சேர்க்கும் பயணத்தை இந்த மாநாடு தொடங்கியுள்ளது.
-----
AD/PKV/KPG
(Visitor Counter : 141